b'\n_START_ARTICLE_\nFilipso kreiv\xc4\x97\n_START_PARAGRAPH_\nFilipso kreiv\xc4\x97 (angl. Phillips curve) \xe2\x80\x93 kreiv\xc4\x97, kuri parodo koreliacij\xc4\x85 tarp infliacijos ir bedarbyst\xc4\x97s._NEWLINE_Pirm\xc4\x85 kart\xc4\x85 kreiv\xc4\x97 buvo publikuota Naujosios Zelandijos kilm\xc4\x97s ekonomisto, d\xc4\x97s\xc4\x8diusio Anglijoje 1960 metais Albano W. Phillipso ir analizavo 1858 m. -1958 m. Jungtin\xc4\x97je Karalyst\xc4\x97je buvusi\xc4\x85 bedarbyst\xc4\x99 ir infliacij\xc4\x85. Tame periode visados buvo taip, kad kuo buvo didesn\xc4\x97 infliacija, tuo buvo ma\xc5\xbeesn\xc4\x97 bedarbyst\xc4\x97._NEWLINE_XX a. 60\xe2\x80\x9370 \xe2\x80\x93 aisiais metais daug ekonomist\xc5\xb3 laik\xc4\x97, kad infliacija ir bedarbyst\xc4\x97 n\xc4\x97ra tarpusavyje suri\xc5\xa1ta. Tais laikais valstyb\xc4\x97s steng\xc4\x97si suma\xc5\xbeinti ir net visai panaikinti infliacij\xc4\x85._NEWLINE_70 \xe2\x80\x93 aisiais metais d\xc4\x97l i\xc5\xa1augusi\xc5\xb3 naftos kain\xc5\xb3 buvo auk\xc5\xa1ta infliacija, taip pat ir bedarbyst\xc4\x97. Toks rei\xc5\xa1kinys ekonomist\xc5\xb3 buvo pavadintas stagfliacija._NEWLINE_Paskutinius 25 metus bedarbyst\xc4\x97 ir infliacija tur\xc4\x97jo tendencijas augti, tod\xc4\x97l Filipso kreiv\xc4\x97 pasiteisindavo tik atskirais atvejais, nes bedarbystei dar\xc4\x97 \xc4\xaftak\xc4\x85 daugiau kit\xc5\xb3 veiksni\xc5\xb3. Dabar jau ai\xc5\xa1ku, kad bedarbyst\xc4\x97 ir infliacija neturi atvirk\xc5\xa1tin\xc4\x97s koreliacijos, o Filipso kreiv\xc4\x97 galioja tik atskirais atvejais._NEWLINE_Infliacijos ir bedarbyst\xc4\x97s koreliacija n\xc4\x97ra labai vertinama. Yra daugiau kit\xc5\xb3 teorij\xc5\xb3 ai\xc5\xa1kinan\xc4\x8di\xc5\xb3 infliacijos ir bedarbyst\xc4\x97s santyk\xc4\xaf \xe2\x80\x93 racionalaus pasirinkimo teorija ir NAIRU (angl. non - accelerating inflation rate of unemployment).'